A Közösség hozzájárul a minőségi oktatás fejlesztéséhez. (A Szerződés 149. cikkének (1) bekezdése) A Közösség szakképzési politikát folytat. (A Szerződés 150. cikkének (1) bekezdése) A Közösség hozzájárul a tagállamok kultúrájának virágzásához. (A Szerződés 151. cikkének (1) bekezdése) A Közösség és a tagállamok biztosítják a közösségi ipar versenyképességéhez szükséges feltételek meglétét. (A Szerződés 157. cikkének (1) bekezdése)

Célok Az oktatási, kulturális és iparpolitika keretében számos intézkedésre kerül sor az Európai Unióban az oktatás, a szakképzés, az audiovizuális programok, a kultúra, az ifjúság és az aktív európai polgári tudat (civil részvétel) támogatása érdekében. Az intézkedések fő céljai között szerepel, hogy erősítsék a társadalmi kohéziót és hozzájáruljanak a versenyképességhez, a gazdasági növekedéshez és az európai népek egyre szorosabb együttműködéséhez. Ezek az intézkedések számos különböző közösségi programot foglalnak magukban. Az Ügynökség a közösségi programok egyes vetületeinek irányításáért felelős (például: „Egész életen át tartó tanulás”, „Kultúra”, „Cselekvő ifjúság”, „Európa a polgárokért”, „MEDIA”, „Erasmus Mundus” és „Külső együttműködési eszközök”). Ebben a vonatkozásban az Ügynökség hajtja végre a közösségi támogatást, kivéve a programértékelést, a stratégiai tanulmányokat és bármilyen más olyan feladatot, amelynél saját belátás szerint kell eljárni a politikai célok átültetését illetően.

Feladatok — Egyes, a közösségi programok végrehajtása keretében az Ügynökségre bízott projektek irányítása azok teljes időtartama alatt. — A költségvetés bevételi és kiadási oldalának végrehajtását segítő eszközök alkalmazása, és a Bizottság által átruházott hatáskörben a közösségi programok irányításához szükséges műveletek végrehajtása, különösen azoké, amelyek a támogatások és a szerződések odaítélésére vonatkoznak. — A közösségi programok megvalósításához szükséges minden információ összegyűjtése, elemzése és a Bizottsághoz való eljuttatása. — Az európai oktatási információs hálózat („Eurydice”) közösségi szinten történő megvalósítása az információk összegyűjtése, elemzése és terjesztése, valamint tanulmányok és kiadványok készítése céljából.

1. Irányítóbizottság Az öttagú irányítóbizottságot az Európai Bizottság nevezi ki. Az irányítóbizottság, a Bizottság jóváhagyását követően, elfogadja az Ügynökség éves munkaprogramját, továbbá elfogadja az Ügynökség igazgatási költségvetését és éves tevékenységi jelentését. 2. Igazgató Az igazgatót az Európai Bizottság nevezi ki. 3. Külső ellenőrzés Európai Számvevőszék. 4. A mentesítésért felelős hatóság A Tanács javaslata alapján eljáró Európai Parlament.

Végleges 2007-es költségvetés 1. Tevékenységi költségvetés 406 (310,2) millió EUR a végrehajtó ügynökségre bízott, és az Ügynökség által a Bizottság felelősségére végrehajtott közösségi programok, illetve projektek irányítására. 2. Igazgatási költségvetés 36 (29,2) millió EUR a végrehajtó ügynökségnek mint független szervezetnek a működtetésére (99,9 % támogatás az Európai Közösségek általános költségvetéséből +0,1 % az EFA-tól). Létszám 2007. december 31-én: 1. Ideiglenes alkalmazottak száma: Az ideiglenes álláshelyek száma: 83 (75), ebből betöltött: 69 (64) Az ideiglenes alkalmazottak aránya: 25 % 2. Szerződéses alkalmazottak száma: 252 (221) szerződéses álláshely, ebből betöltött: 232 (214) A szerződéses alkalmazottak aránya: 75 % 3. A teljes létszám: 301 (278), 4. amely foglalkoztatási terület szerint a következőképpen oszlik meg: — operatív feladatok: 242 (227) — adminisztratív feladatok: 57 (49) — vegyes feladatok: 2 (2)